ועדת הכלכלה, כנסת 16, פרוטוקול מספר 302, 2004-11-22 11:00

שלום שמחון: אנחנו פותחים את סדר היום, הצעת חוק סדר הדין הפלילי (תיקון מספר 37) (צילום רכב), התשס"ב 2002.

שלום שמחון: זאת הצעת חוק שנידונה בכנסת הקודמת.

אבשלום וילן: אדוני היושב ראש, הצעת החוק הזאת הוצעה בזמנו על ידי חבר הכנסת אילן גילאון, בינתיים הוא לא חבר בכנסת הנוכחית ואני המשכתי את הצעד.

אבשלום וילן: חתומים עליה גם שני שרים, אחד מכהן אחד שהפסיק לכהן, אבל באופן עקרוני יש בעיה.

אבשלום וילן: אנחנו מכירים כאזרחים את העובדה, שאתה מקבל עבור הרכב שלך, ואתה מקבל את זה כעבור חצי שנה או כעבור שנה, ולך תדע מי נסע ברכב אז מי נהג באותה שעה וצריך לפתוח יומנים, לא מוצאים בקיצור מצב לא סביר בעליל.

אבשלום וילן: באופן עקרוני, בהצעת החוק נאמר שבאמת תוך ארבעה חודשים צריך להעביר את העבירות שנתפסו על ידי מצלמה בצורה מסודרת לבעל העבירה עצמו, כדי שיוכל או לשלם את הקנס או להגיב אם הוא יכול וכו'.

אבשלום וילן: שיהיה לזה זמן סביר, שבאמת אפשר לבדוק מי נהג ברכב, ולא כמו שכולנו שומעים ומכירים אחרי שמונה חודשים או אחרי שנה, כן נהגתי לא נהגתי, הילד, הילדה האישה השכנים, מתחיל בלגן שלהם וזה פשוט לא יעיל ולא אפקטיבי, והכוונה פה היא לייעל את המערכת.

אבשלום וילן: גם העלות כפי שאגף התקציבים הציג אותה היא פחות דובר על שני מיליון מאה עשרים ושמונה, אני לא יודע איך הם הגיעו למספר המדוייק אבל פעם ראשונה שאני יכול לסמוך על מספר של אגף התקציבים, הוא פשוט פחות מאותה 5 מיליון מיתולוגיים שמעליהם היתה תמיכת ממשלה או חמישים חברי כנסת אז כך שאני סומך ידי על המספר.

אבשלום וילן: אולי זה יהיה 139.

יפעת רווה: ההצעה ככלל מקובלת עלינו.

רחל גוטליב: דבר ראשון לגבי השני מיליון האלה, שאולי זה כנגד החמישה מיליון המיתולוגיים, זה נראה זניח אבל מבחינתנו אולי הצעת המשאבים האלה, היא תנאי ליישום של החוק זה לא שהחוק לא ראוי הוא וודאי ראוי אבל כפי שוודאי מובן מאליו קיצור תקופות כזאת כפי שנמצא פה כרוך במשאבים.

שלום שמחון: זאת אומרת מה שאת אומרת, זה שאתם לא מתנגדים לחוק אתם רק רוצים לדעת מאיפה בא הכסף.

רחל גוטליב: כרגע החוק הזה מבחינת המשרד לבטחון פנים, המשרד לא מתוקצב ולכן יש לנו בעיה עם זה.

אבשלום וילן: בגלל זה אנחנו מעבירים אותו לפני שהתקציב עובר כדי ב-2005 יהיה לו תקציב.

אבשלום וילן: בוועדת הכספים ואז הסתבר שבעשרה החודשים האחרונים הממשלה הוציאה 12 מיליארד שקל פחות ממה שהיה מותר לה בתקציב.

רחל גוטליב: אין לנו בעיה חוץ מהערות נקודתיות.

שולמית שמעון: לא רק שאין הערות, אני מבינה מגברת גוטליב שההצעה ראויה.

רחל גוטליב: הרעיון וודאי ראוי, זאת אומרת גם בתור אזרחית וגם בתור איש משטרה, ולכן גם בזמנו אנשי המשטרה שנכחו בעת הניגון הראשוני של הצעת החוק תמכו בה.

רחל גוטליב: הרי שעשו את הבדיקה מה המשמעות של ההצעה הגיעו למסקנה שזה כרוך בעלויות שאין לנו אותם, זה הבעיה היחידה שלנו, העקרונית עם החוק.

שולמית שמעון: טוב לנוסח עצמו אנחנו עבדנו ביחד באגף התנועה על הניסוח עצמו ועלינו מספר בעיות עקרוניות שאני רוצה לעבור יחד איתכם עם הניסוח עצמו.

שולמית שמעון: אנחנו גיבשנו איזה שהיא הצעה לנוסח אבל המשרד לביטחון פנים עדיין לא עבר על זה אז אני לא יכולה, אבל אם ברשותכם, טוב, ההערות הכלליות מדברות ככה.

שולמית שמעון: קודם כל המונח רכב חדש אינו ברור, אז או שיש צורך להגדיר אותו או לקבוע בנוסח עצמו למה אנחנו מתייחסים.

שולמית שמעון: הכוונה לפחות מבחנתנו מדובר ברכב שיובא וטרם נרשם על ידי הרוכש ועל כן אין עליו נתונים במחשב משטרת ישראל.

שולמית שמעון: בתיקון עצמו לא היתה התייחסות לנושא הזה של מניעת התיישנות עם נשלחה הודעה לבעל הרכב על ביצוע עבירה.

שולמית שמעון: 239 א' קובע שעניין ההתיישנות לא ייספר אם שלחנו לאיש הודעה כדבר ביצוע עבירה או שהוא נחקר בגין אותה עבירה.

שולמית שמעון: ואומנם בדוחות מצלמה אנחנו נוהגים בהזמנות לבית משפט לשלוח הודעה בדבר ביצוע עבירה אם אנחנו מגיעים למצב כזה שלא יכולים להוציא לו כתב אישום וזימון למשפט ואז אנחנו בעצם מונעים את ההתיישנות.

שולמית שמעון: אז העניין של האידיאל קיומה של העבירה, קיים אצלו.

שולמית שמעון: נקודה נוספת בתיקון עצמו שאנחנו מדברים עליו אנחנו מטילים אחריות על סוחר רכב לרשום את זה בתוך 30 יום אנחנו מבקשים יותר לדקדק ולקבוע מוקדם ככל האפשר ולא יאוחר משלושים יום והבעיה הכי קריטית מבחינתנו שבעצם סוחר רכב שרשות רישוי התירה לו לרשום את הרכב הוא לא נחשב כבעל רכב ואז הוא לא מחוייב להודיע לנו מי החזיק ברכב.

שולמית שמעון: ואם נוצר לי מצב כזה שרכב נע על הכביש ואין עליו בעלות עדיין מבחינה חוקית סוחר הרכב הזה הוא לא מחוייב להודיע לי שום דבר ואני בבעיה.

שולמית שמעון: לכן אנחנו חושבים, שיש מקום לעשות גם תיקון בנושא הזה.

אבשלום וילן: אני בעל רכב, ומכרתי אותו לסוחר?

שולמית שמעון: לא, סוחר רכב זה סוחר שקיבל היתר מרשות הרישוי לפחות לעניין הסיפור הזה כאן, זה היבואן, הוא קיבל היתר מרשות הרישוי לרשום את הרכב לראשונה.

שולמית שמעון: עכשיו יש הרבה מיקרים שרק בהתערבות משטרת ישראל הם לוחצים אינטר והנתונים עוברים למשרד התחבורה.

שולמית שמעון: היבואנים קיבלו היתר לרשום את הרכב במערכת רכבית עכשיו ברגע שהם סוגרים את הרישום מאחר ואני די מעודכנת בנושא הזה אני גם בקשרים מול היבואנים בלחץ עליהם לסגור ראשונים כשיש דוחות אצלנו ולא תופסים בעלות רכב בגלל שהם לא סגרו רישום, לפעמים בהתערבות שלי נלחץ כפתור והנתונים הרי זורמים למחשב משרד התחבורה.

שולמית שמעון: יש להם את מערכת ריכבית שהיא תואמת בקשר למשרד התחבורה ושהם סוגרים את הרישום אצלם נסגרת עסקה גומרים רישום לחלוטין לוחצים על הכפתור והנתונים זורמים למשרד התחבורה.

שולמית שמעון: כך זה מתנהל.

עמית שפיזמן: אומנם אנחנו עברנו לדון בנוסח אבל הייתי רוצה להתעניין בנוגע להיבט התקציבי מאחר וזה עלה.

עמית שפיזמן: נמסרה לנו הערכת עלות על ידי משרד לבטחון פנים שיישום החוק מוערך בכשני מיליון שקלים.

עמית שפיזמן: זה מתחלק בין כוח אדם, שוטרים נוספים, וכלי רכב.

עמית שפיזמן: עכשיו אני הייתי רוצה להבין יותר טוב את עמדת המשרד לבטחון פנים כי אם אין להם עמדה ואין להם התנגדות אז בבקשה שיישמו.

עמית שפיזמן: קל מאוד להגיד אין לנו בעיה אבל אין תקציב, תקציב נוסף לא יינתן, אפשר לעשות הסטות פנימיות אם הנושא הזה חשוב, אפשר להתייעל לחפש דרכים ולקיים את זה בכל זאת.

עמית שפיזמן: ואפשר למצוא דרכים נוספות.

שלום שמחון: מה שהיא אמרה זה משהו אחר.

שלום שמחון: היא אומרת שהחוק הזה נראה להם, הוא מקובל עליהם ועבד נכון, אבל בסדרי עדיפויות שלהם כרגע אין להם כסף לטובתו.

עמית שפיזמן: אז כנראה שהוא לא מספיק חשוב להם.

עמית שפיזמן: גם לאוצר המדינה אין כסף להוסיף למשרד לבטחון פנים עבור הנושא הזה.

עמית שפיזמן: גם לי הוא נשמע נושא חשוב, הוא בהחלט ראוי, אם זה עומד בסדר העדיפויות של המשרד לבטחון פנים בבקשה.

אבשלום וילן: זה ניסוח לשמו.

אבשלום וילן: הרי בסך הכל מה אומרים לקצר שתוך חודשיים גם תקבל את זה תוך ארבעה חודשים.

אבשלום וילן: אז ברגע שתעשה את הדילוג פעם אחת, חסכת.

אבשלום וילן: הרי לפי התיאוריות של שני הצדדים שמחוייבים על ידי הממשלה מעולם לא נכנס מחשב אחד, אני אביא אותך עכשיו לפרדוקס זה, מעולם לא נכנס מחשב אחד, אתה יודע למה?

אבשלום וילן: כל מה שהיה במשרד הממשלה זה הוצאה כספית, צריך גם מישהו שיפעיל אותו.

אבשלום וילן: מסקנה בפועל, מחשב אחד לא היה נכנס למשרדי הממשלה מעולם.

אבשלום וילן: איך בכל זאת הם נכנסו?

שי צרפתי: אני שי צרפתי מהנהלת בתי המשפט, דבר ראשון סעיף 239 א' מרחיבים את התכולה של הגשת כתבי אישום גם נגד מי שמחזיק ברכב המשמעות של זה גם כן תקציבית, ניתן להגיש כתב אישום או להוציא הזמנה למשפט למי שנהג ברכב או החזיק ברכב, עד עכשיו זה לפי מי שנהג בו,

רחל גוטליב: לא, זה לפי העניין.

שי צרפתי: לגבי כתבי האישום, בהנחה שאותו מספר של כתבי אישום יוגש, לפי מה שהבנתי מקטינים את ההתיישנות או לשלושה חודשים או לארבעה חודשים או לשלוש מאות יום.

שי צרפתי: כלומר בפרק זמן יותר קצר יהיה עומס גדול יותר במערכת בתי המשפט להתמודד עם מספר כתבי אישום שכיום הם לא מתמודדים.

אבשלום וילן: אז אנחנו צריכים יותר כסף, איך ביבי אומר 'השמן יהיה יותר רזה, הכלכלה תצמח'.

שי צרפתי: בסדר אנחנו רוצים לבדוק גם את המשמעות לגבינו.

אתי בנדלר: אולי רק מותר לי לומר לא מדובר בהגשת מספר גדול יותר של כתבי אישום אולי בפרק הזמן הראשון להפעלת החוק אז שיערכו את זה אז כתבי אישום שהגשתם היתה נפרסת על פני תקופה ארוכה יותר ...

אתי בנדלר: במהלך תקופה קצרה יותר אבל אין מספר יותר גדול של תיקים כתוצאה מכך.

עמית שפיזמן: עד כמה שזכור לי הממשלה התנגדה והסכימה.

רחל גוטליב: המשרד לבטחון פנים התנגד להחלת רציפות מטעמים תקציביים, אני לא יודעת מה היתה עמדת האוצר, אבל חרף ההתנגדות שלו הוחלט על ההחלה.

רחל גוטליב: השר לבטחון פנים הגיש עמדה - - -,

עמית שפיזמן: זה מה שאמרתי, אני חושב שעמדה ראשונית שהממשלה היתה מתנגדת למרות זאת זה עבר.

רחל גוטליב: אני לא יודעת בישיבת הוועדה מה- 18 במאי אני רשמתי לעצמי, אני לא יודעת מפי מי שהממשלה תומכת בהצעת החוק.

יפעת רווה: מפני, על החלת הרציפות היו שלבים בכנסת הקודמת אבל אני לא זוכרת מה היו אבל על החלת הרציפות החלטת הממשלה , ובכן המשרד לבטחון פנים ביקש כפי שביקש.

חווה ראובני: לגבי עניין ההגדרה של רכב חדש מופיע במשטרה זה גם כן נכון, לגבי הנושא של הרישום הראשוני של רכב אני רציתי להבהיר שלפי הנהלים של משרד התחבורה כל ייבואן מקבל הרשאה לבצע רישום ראשוני של רכב נדרש להזין את הנתונים למשרד התחבורה תוך ארבעים ושמונה יום ממתי שהוא מחזיק את הרשיון רכב בשביל המכונית.

חווה ראובני: בפועל הם לא עומדים בארבעים ושמונה יום אבל זה נמצא בתוך שעות וזה נמצא במסגרת של השבעה ימים, מה ששולמית דיברה פה אני מניחה שכמו בכל דבר שמדברים על מאות אלפים יש חריגים.

חווה ראובני: יכול להיות גם כמה עשרות, ואלה אלה שנפתרים בהתערבות נקודתית, אבל בעקרון הדרך הזה עובד.

אתי בנדלר: הרישום הזה שאת מדברת עליו, תוך מקסימום שבעה ימים, הוא גם בנהלים או בתקנון?

חוה ראובני: אלה נהלים בכתב הסמכה שאנחנו נותנים ליבואנים בוודאי שאין מקום לשים את בחקיקה ראשית.

חוה ראובני: אם רוצים לעגל בכלל את פרקי הזמן לדעתי מקום העניין הוא תקנות התעבורה.

אבשלום וילן: הצעת חוק סדר הדין הפלילי תיקון מס' 37 צילום רכב התשס"ב – 2002.

אבשלום וילן: בחוק סדר הדין פלילי מדור משולב התשס"ב 2002 להלן החוק ההסדרי בסעיף 225 א' א' – האמור יסומן 1 ובו במקום לפי סעיפים 69 ו-70 א' יבוא לפי סעיף 27 ב' ואחריו יבוא.

אבשלום וילן: על אף הוראת פיסקה אחת היתה עבירת תעבורה כמשמעותה לפקודת התעבורה שהחשד לביצועה מבוסס על צילום רכב כאמור בסעיף 27 א' לפקודה האמורה לא יוגש אליו כתב אישום ולא יוצאו צווי הזמנה עוד על תשלום קנס אם חלפו מה-20 יום ממועד ביצוע העבירה, יותר משלב כתב האישום.

אבשלום וילן: ההזמנה על הודעת התשלום על קנס לבעל הרכב או אם חלפו שלוש מאות ימים ...

אבשלום וילן: רכב חדש ומוכיח בעל הרכב כי לא חלה עליו אחריות פלילית לעבירה לפי סעיף 27 ב' לפי חוק התעבורה אם חלפו שנתיים מיום ביצוע העבירה.

שולמית שמעון: אפשר בהערות, הנוסח עצמו עד מועד ביצוע העבירה אני רוצה לחזור על הניסוח כי אנחנו כבר הכנסנו את הרכב החדש לתוך הניסוח עצמו.

שולמית שמעון: היתה עבירה, עבירת תעבורה כמשמעותה בפקודת התעבורה שהחשד לביצוע מבוסס על צילום רכב כאמור בסעיף 27 א' לפקודה האמורה לא יוגש אלא כתב אישום לבעל הרכב ולא יומצא לבעל הרכב בעניין ההזמנה או הודעת תשלום קנס, אם חלפו 120 ימים ממועד ביצוע העבירה ולעניין רכב שפרטי בעליו אינם ידועים נכון לתאריך קליטת נתוני העבירה במחשב משטרת ישראל – אם חלפו שלוש מאות ימים ממועד ביצוע העבירה.

אתי בנדלר: אני יכולה לכתוב בחוק שזה ממש לא עולה על הדעת, חבל שלא באו אליי עם הנוסח לפני הישיבה.

אתי בנדלר: הרי ברור שאי אפשר, זה לא נוסח של חוק בכלל, זאת אומרת חוק יקנה קיומה של נורמה בדבר הגשת כתב אישום וזה עם פקיד הזין או לא הזין מסמך כל שהוא במחשב איך אפשר בכלל,

רחל גוטליב: אני מסכימה עם אתי שזה לא נוסח טוב, אבל אולי אם נשאיר את הנוסח אני לא יודעת מה הכוונה לעשות בישיבה הזאת,

שלום שמחון: אני אצביע על הכוונה שלכם.

שלום שמחון: אבל אם זה ייפול לכם - - -,

שולמית שמעון: הכוונה היא להגדיר רכב חדש כרכב שנתוני הבעלות שלו, או רכב שנמכר לראשונה, זה לאחר ייבוא.

חווה ראובני: צריך לשים פה הגדרה של רכב חדש, לעניין סעיף זה רכב חדש הוא- - -,

רחל גוטליב: אבל זה גם הרכב שפרטי הזיהוי שלא לא מועברים למשטרה, אותם רכבים חסויים.

רחל גוטליב: זאת אומרת שנתוני הרישום שלהם לא מועברים למשטרה.

רחל גוטליב: ברגע שהם לא מועברים למשטרה המשטרה לא יכולה לעמוד בפרק הזמן הקצר כי היא צריכה לעשות בירורים.

אתי בנדלר: משרד התחבורה נותן לכם את פרטי הבעלים של הרכב?

שולמית שמעון: בשני מיקרים, או שהוא נכנס לנתונים האישיים שלא מועלים כאשר מדובר ברכב חדש או שהוא שולח אותי - - -,

שלום שמחון: כולם בהיקפים גדולים?

שולמית שמעון: מספיק כדי ליצור רעשים ולחייב אותנו לעבוד מול משרד התחבורה פרטני.

שולמית שמעון: זה לא משנה כמויות.

שולמית שמעון: אנחנו מדברים על תהליכים אוטומטיים, הרי נתוני העבירה מוזרמים למחשב והמחשב באופן אוטומטי הולך ולוקח את,

שלום שמחון: אם נניח באופן תיאורטי, שאני נוסע ברכב סודי וצולמתי בעבירה, אז יש שתי שאלות, כמה כאלו יש בשנה, כמה דוחות יש בשנה, נגיד שיש עשרה כאלה או שיש מאה, עכשיו אוטומט מה קורה עם המאה האלה את לא מצליחה לאתר אותם בארבעה חודשים נכון, זה מה שאת אומרת?

שלום שמחון: זה לוקח בשבילם יותר זמן.

שלום שמחון: עכשיו מנסה לחשוב מה החלק היותר חשוב.

שלום שמחון: החלק היותר חשוב להכיל את החוק הזה על כולם, או לוותר על העשרה או המאה האלה.

שולמית שמעון: על עשרה או המאה האלה לקבוע פרק זמן יותר ארוך.

אבשלום וילן: באופן עקרוני, הרכבים האלה נמצאים בקובץ נפרד במשרד התחבורה, למה המחשב לא יכול לגשת לקובץ במשרד התחבורה.

אבשלום וילן: אם הגיעו מאה קנסות, או אלף כאלה, הם מורידים את זה ידני?

שולמית שמעון: יש מישהו במשרד התחבורה שיכול להוציא את זה.

אבשלום וילן: יש פקיד כזה שיכול, אז הוא לקח את המאה בחודש ומתקתק כל תיק ושולח את זה לאבי דיכטר ונגמר העניין?

אתי בנדלר: אבל אם הם מודיעים זה בדיוק מה שקורה אולי נברר את זה.

אתי בנדלר: נניח שאני נוסעת על רכב הכנסת או.

אתי בנדלר: קיי.

אתי בנדלר: וזה לא רשום על שמי הרכב.

אתי בנדלר: אנחנו רוצים להבין את התהליך, רכב ליסינג לצורך העניין הזה או רכב שרשום על שם הרכב הממשלתי יוצא עם מספר הרכב ואז איפה אתם מבררים, איך ההודעה על עבירה מגיע למבצע העבירה עצמו.

שולמית שמעון: יש לנו, משרד התחבורה מזרים לנו בקביעות את נתוני בעלויות הרכב, הם קיימים אצלנו, ובתהליך אוטומטי מקבלים בעלות רכב ושולחים את זה.

שולמית שמעון: לגבי הרכב הזה אין בעיה.

לאה ורון: גם רכב של חברות, החברה יודעת מי נוהג על הרכב?

אתי בנדלר: בעיה היא באמת רק עם שתי קטגוריות אם כך כאלה שיש להם בעיה יותר משמעותית לאתר את פרטי המחזיק ברכב.

אבשלום וילן: לגבי הרשימות הסודיות, עכשיו המחשב סקר 59 אחוז לא מצא אותם, ברגע זה היא מעבירה אל הפקיד שמחזיק את ה-PC LIST ויעלה את זה בשנייה יגיד לו ... ומשהו נשלח ידני.

אבשלום וילן: זה אני אומר לך עכשיו כמחוקק זה לא בסדר, אין שום סיבה שבעולם שלחברי ביטחון שתהיה להם פריבילגיה, אני בא מהתחומים האלה, אנחנו בעבר ניפחנו את זה, תחשבי להוציא מאה כלי רכב שיש עניין ורק לא ידעו על זה, כל השאר זה הצגה אחת גדולה.

אתי בנדלר: הרי מה מטרת הצעת החוק של חבר הכנסת אבשלום וילן?

אתי בנדלר: מטרתו היא בעצם לגרום לכך שהעבריין יהיה מודע מבעוד מועד לטענות שהועלו כלפיו כדי שהוא יוכל במידה ויש לו לבסס הגנה.

אבשלום וילן: ואם לא, שישלם מהר.

רחל גוטליב: אני חושבת שבכל זאת המשטרה מוסמכת בעניין הזה על רשומות של רשות הרישוי.

רחל גוטליב: שהיא הגוף האחראי לרישום בעלויות רכב.

רחל גוטליב: לכן אם נכתוב שלא הועברו, המשטרה בעצם מקבלת את הרשומות האלה מרשות הרישוי.

רחל גוטליב: גם רכבים חדשים וגם רכבים סמויים כאלה יועברו.

רחל גוטליב: אני מציעה, אני מבקשת אדוני היושב ראש כיוון שגם ככה אנחנו לא מתוקצבים וה-300 ימים האלה בכנסת הקודמת עוד ביקשו אותם על החריגים האלה בכוונה זאת אומרת לא סתם, אז כמובן אם יהיה אפשר פחות יעשו פחות, הרי למשטרה אין עניין להאריך אבל כנראה ה-300 ימים האלה יוארכו לפי הצורך.

חווה ראובני: אני מציעה להגדיר רכב חדש, כרכב שניתן עליו רשיון רכב לראשונה באמצעות מי שהוסמך לכך על ידי הרשות הרישוי עד איקס ימים או לא יודעת מה שנחליט לפני מועד ביצוע העבירה.

חווה ראובני: באמצעות איש שמוסמך לכך על ידי רשות הרישוי.

חווה ראובני: זה הבסיס.

חווה ראובני: רכב חדש, לעניין סעיף זה רכב חדש, רכב שניתן עליו רשיון רכב לראשונה באמצעות מי שהוסמך לכך על ידי רשות הרישוי עד למספר ימים מסויים לפני מועד ביצוע העבירה, הרי הבעיה עם הרכב חדש זה לא נמצא במחשב שלכם ואם זה ניתן לרשיון רכב לראשונה 30 יום ואז הוא עוד נמצא בקובץ.

אתי בנדלר: הבעיה היא לא המועד של המוכר, הבעיה היא המועד שזה מועבר למשטרה, בגלל זה העבריים ימלט.

אתי בנדלר: זה המשמעות, המשמעות היא שאנחנו נותנים היתר לעבריינים האלה אלה שקיבלו רשיון לראשונה, אלה שקנו את הרכב החדש לנסוע, הוועדה תצטרך להכריע האינטרס של מי הוא יותר חשוב בעניין הזה, האם האפשרות שאולי ימלט איזה שהוא עבריין ומי שנטען לגביו שהוא צולם ברכב מבצע עבירה, כן?

אתי בנדלר: ולא יוגש נגדו כתב אישום בשל במקרה חריג שהיבואן לא דיווח לגביו או שבגלל שהיבואן לא דיווח לגביו תקופת ההתיישנות שתחול עליו תהיה הרבה יותר ארוכה.

אתי בנדלר: אני חושבת שבאינטרס בין הצדדים ראוי לשים דווקא את הזכויות האזרח, הפרט ולא להשליט עליו תקופת התיישנות יותר ארוכה בגלל מחדל של יבואן רכב.

רחל גוטליב: יש לנו פתרון אחר שגם הוא הציעה אותו שולמית מקודם.

רחל גוטליב: כל יבואן רכב שהרכב הוא עוד לא טרח לרשום אותו ושלח את הרכב לכבישים לבצע עבירות שהוא ייחשב כבעל הרכב לצורך העניין.

אבשלום וילן: מה זה הוא לא טרח לרשום?

אבשלום וילן: הוא ייבא כלי רכב, הוא שילם, יש לו חשבון זיכוי פעם בחודש איך הוא מעז לא להעביר את הכל?

אבשלום וילן: ביום שהוא יעביר את רישומי המע"מ הוא יעביר גם להם, ולא נקנוס אותו.

רחל גוטליב: אני לא מציעה להכניס כאן הגדרה של היבואן כבעל רכב יש לזה לדעתי איזה משמעויות רוחביות שצריך לבדוק אותם.

חווה ראובני: אני אומרת שההגדרה תהיה של רכב חדש.

חווה ראובני: כל רכב חדש הוא רכב שעוד לא עברו שלושים יום מיום שהופק לו רישיון רכב עליו יחולו השלוש מאות ימים.

שלום שמחון: שולמית למה מתעקשים סתם באמת.

שולמית שמעון: אני אגיד לך למה מתעקשים סתם, זה לא מתעקשים סתם אלא אנחנו,

שלום שמחון: מתעקשים על החריג.

שולמית שמעון: לא על החריג.

שולמית שמעון: משום שיש הרבה מאוד מיקרים שבהם רכב נע על הכביש ואין לנו פרטי בעלות עליו.

שולמית שמעון: יכול להיות מסיבת התרשלות, יכול להיות משום שבעל הרכב התחרט והוא החזיר את הרכב לחברה ואחרי יומיים הוא נמכר אבל בפועל הרכב נע על הכביש.

שולמית שמעון: ביצע עבירת תנועה ואין לנו אפשרות, קשה לנו להגיע למי נהג ברכב.

אתי בנדלר: כמה מיקרים יש לכם בפועל?

אתי בנדלר: כמה מיקרים בשנה?

אתי בנדלר: כמה אלפים?

אתי בנדלר: על מה מדובר?

שולמית שמעון: אני אגיד לך במדוייק.

שולמית שמעון: היום אני מכניסה מערכת חדשה שנקראת מערכת אותנטית.

שולמית שמעון: לפחות פעמיים בשבוע, והיא רק עובדת בתל אביב, לפחות פעמיים בשבוע אני מקבלת הודעות מהשטח שיש לי רכבים שנעים על הכביש שמקבלים דוחות בלי בעלות רכב, ואני מדברת כרגע רק על אזור תל אביב, אני לא מדברת על כל הארץ.

אבשלום וילן: להגיד לך איך ב- "ניו יורק סטייט" פתרו את זה.

אבשלום וילן: סיור משטרתי רואה רכב ואם הוא מוצא שיש להם דוחות שלא שילמו, גם חנייה, מביאים את הגורר ושמים את הרכב במגרש של המשטרה.

אבשלום וילן: עברה חצי שנה איש לא בא לתבוע את הרכב, אם הוא בא לתבוע הוא משלם, לא, מוכרים את הרכב שלום.

אבשלום וילן: זה מה שתעשי.

חווה ראובני: את הרכב סמוי אני לא כל כך יודעת להגדיר כי כל הניהול של קובץ הרכב המרשם הממוחשב הרי הוא לא מוסדר בדין, לנו יש כאן כנראה מרשם, מדובר עדיין במונחים של פנקס בתעבורה, ולכן יש לי בעיה כי אני לא יכולה, כי אז אני צריכה קודם כל להגיד שאני מנהלת ומרשם כללי ומרשם נפרד אז יש לי בעיה להגדיר את זה.

חווה ראובני: רכב שמשיקולי בטחון פרטיו לא, אני באמת לא יודעת איך להגדיר את זה כי אין לי הגדרה בכלל לקובץ הרכב זה נמצא במחשב הכללי.

חווה ראובני: כי אחרת המועד לכתב אישום או להודעת תשלום קנס או הזמנה לדין יהיה בהתאם למה שקובעים כאן יהיה מאה עשרים ימים.

אבשלום וילן: למה בתוך חקיקה?

אבשלום וילן: למה אי אפשר לשים תקנה או הוראה?

אבשלום וילן: יש קובץ נפרד ב-PC שיש בוא איקס כלי רכב סמויים, בטחון המדינה, עכשיו אם ב-99 אחוז הם צריכים להצליב אצלם ברשימה שם במאה עשרים יום.

אבשלום וילן: זה עניין של עבודה פקידותית זה הכל.

אבשלום וילן: זה לא עניין שבחקיקה צריך לצאת איתו.

אבשלום וילן: ועל פניו בחקיקה ארצית אין דבר כזה סמוי, מה זה סמוי?

רחל גוטליב: אני חוזרת על ההצעה שלי.

רחל גוטליב: כלי רכב שנתוני הבעלות לגביהם לא הועברו על ידי רשות הרישוי מכל טעם שהוא.

רחל גוטליב: זה יכול להיות הסמוי, זה יכול להיות הרכב החדש שראוי לפעול כנגד הסוחר ואדרבא שיפעלו נגדו אבל למשטרת ישראל אין בעלות, היא לא יכולה לעמוד בפרק זמן של 120 יום.

רחל גוטליב: אני חושבת שזאת הגדרה פשוטה לא מחריגה ועונה בדיוק על מה שרוצים לענות.

אתי בנדלר: יש שאלה.

אתי בנדלר: אני באמת לא יודעת היא מופנית בעיקר לגברת ארבל ממשרד המשפטים לצורך העניין הזה.

אתי בנדלר: האם העלאת הרעיון לפיו שרק התחבורה באישור וועדת הכלכלה של הכנסת יהיה רשאי לקבוע סוגי רכב נוספים שהתקופה האמורה תהיה לגביהם?

אתי בנדלר: שלוש מאות ימים או כל תקופה אחרת שתחליט על הוועדה במקום 120 תהיה אפשרית מבחינתכם.

יפעת רווה: זאת אומרת תקופה הרבה יותר ארוכה הרבה פחות ממה שהיום.

אתי בנדלר: זאת אומרת לקבוע תקופת התיישנות בתקנות ואז אנחנו מושכים פתח כדי שתבדקו את הנושא הזה של הרכב אז את אומרת לי להגן את זה בחקיקת משנה בעצם ברוח הצעתו של חבר הכנסת אבשלום וילן.

אבשלום וילן: ואז יבואו ויגידו שדורשים את זה בוועדה החשאית של וועדת חוץ ובטחון.

אתי בנדלר: שר התחבורה, באישור וועדת הכלכלה של הכנסת, ימציאו לנו הגדרה.

יפעת רווה: כל עוד שזה פחות ממה שזה היום אני לא רואה מניע.

יפעת רווה: אבל זה פחות ממה שהמצב החוקי היום.

יפעת רווה: פרק הזמן הוגדר פה והתקנות רק הגדירו איזה סוגי רכב יחול עליהם זמן ארוך יותר.

יפעת רווה: אז אם הוועדה מוכנה לאשר את ההצעה הזאת, הקטגוריה הזאת שלצורך הדיון קוראים לה היום רכב סמוי אנחנו לא נגדיר אותה ואם ירצו יגדירו אותה בוועדת חוץ ובטחון.

אבשלום וילן: תחקיר ביטחוני מיוחד, הוא לא תחקיר מיוחד מאוד הוא לא יכול לאשר בקבוצת קטגוריה רכב סמוי.

אבשלום וילן: בסדר קיבלתי.

אתי בנדלר: רכב חדש יוגדר בחקיקה ראשית ורכב סמוי יוגדר בחקיקת משנה.

אתי בנדלר: עכשיו לעניין רכב חדש האם הוועדה מאשרת את ההצעה של גברת ראובני המדברת על רכב שניתן עליו רשיון רכב לראשונה באמצעות מי שהוסמך לכך על ידי רשות הרישוי עד שלושים ימים.

חווה ראובני: הבעיה שלנו זה רק עם היבואנים אלה שעושים את הרישום הראשוני כי יש כלי רכב שנרשמים ישירות במשרדי הרישוי.

חווה ראובני: רשות הרישוי רושמת בעצמה.

חווה ראובני: זה המשאיות זה המוניות אז השאלה היא אם אנחנו צריכים הגדרה להתייחס אליהם כאל רכב לצורך זה.

אתי בנדלר: אז זה המשמעות של המילים נכון?

אתי בנדלר: עד שלושים ימים ממועד ביצוע העסקה המחייבת רישום כאמור.

רחל גוטליב: אנחנו אין לנו בעיה עם ההגדרה הזו בתנאי שמשרד התחבורה ייקח על עצמו מחוייבות להבטיח בכל סנקציה אפשרית כנגד הסוחרים האלה וכן לעמוד בזה.

רחל גוטליב: אם אומרת לי שולמית שחודשים רבים הם לא רושמים אז לא עשינו כלום.

חווה ראובני: אני חושבת שהבעיה היא כבר לא חמורה כפי שהיא היתה בעבר.

אבשלום וילן: משרד התחבורה יבוא לוועדה ויבקש אישור הטלת קנסות.

אבשלום וילן: למה הוא לא מעיז שלא להגיש דוח מע"מ, אותו דבר פה מה הסיפור.

רחל גוטליב: אז תרשמי את זה לעצמך זאת אומרת אנחנו מסכימים לזה בתנאי שיינקטו סנקציות כנגד הסוחרים כדי שאנחנו לא נעמוד במצב שאין לנו נתונים ואין שום דבר, לנו וודאי אין מה לעשות נגד הסוחרים האלה.

אבשלום וילן: ייבואן רכב שלא דואג להעביר את רישומי הרכב שלו למשרד התחבורה תוך 7 ימים,

שלום שמחון: אנחנו הולכים על 210 ימים ויתווסף לזה ניסוח לרכב חדש.

שלום שמחון: אנחנו יכולים לאשר את מה שעשינו עד עכשיו?

אתי בנדלר: אז אם כך מדובר על 120 מול 210 ברשותכם אני מבקשת לבדוק ושהוועדה תסמיך אותי שאם יסתבר שבפקודת התעבורה ואני רוצה לבדוק את זה או בחוק הסדר לדין הפלילי לא מדובר בימים אלא בחודשים כי אז לתרגם את זה למספר הראוי.

שלום שמחון: או.

שלום שמחון: קיי.

שלום שמחון: אז אנחנו אישרנו את התיקון ל-25 א' ועכשיו אנחנו בסעיף 239 א'.

שלום שמחון: סעיף 2 לחוק שלך.

אבשלום וילן: בסעיף 239 א' בחוק העיקרי האמור יסומן א' ואחריו יבוא.

אבשלום וילן: ב'.

אבשלום וילן: על אף הוראות היתה עבירה כאמור לסעיף ..

אבשלום וילן: א' עבירה שהחשד לביצוע מבוסס על צילום רכב כאמור סעיף 27 א' לפקודת התעבורה.

אבשלום וילן: לא יוגש כתב אישום ולא תומצא הזמנה למשפט אלא אם כן נחקר החשוד בדבר העבירה, לא נשלחה לבעל הרכב הזמנה עם ...

אבשלום וילן: מאה עשרים ימים ממועד ביצועה או בתוך שלוש מאות ימים מיום רכב חדש הוכיח בעל הרכב החשוד בעבירה כאמור כי לא חלה עליו זכות לעבירה לפי סעיף 27 ב' לפקודת התעבורה.

אבשלום וילן: ניתן להגיש כתב אישום ולהמציא הזמנה למשפט למי שנהג ברכב אם לא חלפו שנתיים מיום ביצוע העבירה.

אתי בנדלר: אז צריך להתחיל עם 239 א' לחוק העיקרי, האמור ויסומן א' ובו לאחר המילים למי שנהג ברכב יוסף או החזיק הרכב זה תיקון שצריך לעשות אותו, לאור תיקון של סעיף 27 ב' לפקודת התעבורה ששמה הוסף המחזיק ברכב וב-239 לא הוסף.

שלום שמחון: אז אנחנו מאשרים.

אבשלום וילן: אני מוריד ל- 210.

דוד טל: אם לא חלפו שנתיים, עד שנתיים הם יכולים להגיש.

רחל גוטליב: מה שיש כאן הערה זה בשורה לפני אחרונה למי שנהג ברכב או החזיק בו.

רחל גוטליב: גם פה אנחנו צריכים להוסיף.

אבשלום וילן: אני בשנתיים האלה אדוני היושב ראש קודם כל זה לא, ממש לא נראה לי.

אבשלום וילן: אני מדבר על השורה האחרונה, ניתן להגיש כתב אישום או להמציא הזמנה למשפט למי שנהג ברכב לא חלפו שנתיים מיום ביצוע העבירה.

רחל גוטליב: על איזו סיטואציה אנחנו מדברים?

אבשלום וילן: עד שמאתרים את בעל הרכב במקרה של הגשת כתב אישום עד שנתיים אחרי ביצוע העבירה, למה זה צריך להיות שנתיים?

שלום שמחון: סך הכל זה היה 210 יש לכם עוד 150 יום בשביל ההשלמה, זה המון.

שולמית שמעון: הנקודה העיקרית היא שפה מדובר על העברת האחריות לנהג ברכב והיום אנחנו גם עם תופעה שרוב כלי הרכב רשומים על שם ליסינג.

שולמית שמעון: אז עד שאני,

דוד טל: מה היום הקושי של משרד המשטרה לצורך העניין, להיכנס למחשב ולראות בדיוק כמה זמן זה בדיוק לוקח?

שלום שמחון: צריך להיות נתון כמה דוחות המשטרה מוציאה בשנה וכמה מתוכם יש להם כתובת.

דוד טל: כבוד היושב ראש, אתה יודע ממה אני חושש?

דוד טל: מה יקרה אם זה יהיה שנה?

רחל גוטליב: התוצאה היא, שיהיה ברור, כיוון שהאינפורמציה לא בידי המשטרה.

דוד טל: אני כל הזמן שומע אתכם בגלל שאתם אנשי מקצוע ואני מאוד מעריך אתכם.

דוד טל: אני אגיד לך מה, אני לא מקבל את הטיעון הזה מסיבה פשוטה, אני אכתוב ואני אומר אני שולח את זה ליענקל'ה ואני אומר לו אדוני, אני לא רוצה להגזים ואני לא רוצה לחדד את זה, ולא רק אני לא רוצה להגזים זה, אני מגיש את זה למטה תהיה שורה אם תוך 30 יום אני לא מקבל ממך כך וכך אז אתה חייב בדבר הזה.

דוד טל: הוא יחזיר תוך 30 יום אני מניח אז חודש פה ועוד חודש שם ועוד חודש פה, כמה חודשים כאלה אתם צריכים?

דוד טל: כמה השרשור הזה יילך ארבעה חמישה שישה, שבעה, שמונה אנשים?

דוד טל: אבל זה לא שנתיים ימים.

רחל גוטליב: אדוני, אם יורשה לי, מבחינת האינטרס של המשטרה, למשטרה יש עניין זה לא שיש לנו אינטרס הפוך.

רחל גוטליב: יש עניין שהדוחות יגיעו כמה שיותר סמוך למועד ביצוע העבירה.

רחל גוטליב: עכשיו מה יקרה אם תגביל אותנו?

רחל גוטליב: מה שיקרה אותם, אולי חריגים, אותם אלה יתחמקו מהדין, זה הבעיה, הם התחמקו, אף אחד לא ירוויח חוץ מהעבריינים אלה שימצאו את הדרך.

שלום שמחון: יש בינינו ויכוח בין שנתיים לבין שנה, המציע עומד על הצעתו שזה יהיה שנתיים?

אבשלום וילן: המציע מוכן להתפשר על שמונה עשרה חודש.

רחל גוטליב: אני רק מצהירה פה, שמבחינתנו אמרנו שהחוק הזה עבר בלי אגורה שחוקה של תוספת, כל קיצור של זמן שהמשמעות שלו בגלל העניין של,

אבשלום וילן: הוא בא עם עלות של שתי מיליון שקל.

רחל גוטליב: אף אחד לא תיקצב אותו זו הערכה.

רחל גוטליב: עכשיו כל קיצור של זמן כשהאינטרס שלנו אני חושבת גם של חברי הכנסת זה להביא את עברייני התנועה לדין.

רחל גוטליב: ולא לתת להם הזדמנות להתחמק, אז כל קיצור של זמן,

דוד טל: גבירתי, לאזרח בישראל יש גם זכויות אלמנטריות שאומרות אני לא רוצה עינוי דין, עינוי דין אמר הנשיא ברק שזה עיוות דין, ואני לא רוצה שזה יקרה, מה לעשות, אני לא רוצה.

דוד טל: מספיק ודי לנו שאתם היום מחזיקים תיקים במשטרה שנים אפילו עשר שנים, אני נותן דוגמא לעיוות דין ועינוי דין, ואני רוצה עד כמה שאפשר לצמצם את זה למינימום ההכרחי.

שלום שמחון: המציע, חבר הכנסת טל, מציע שמונה עשרה חודש.

דוד טל: אני עומד על שנה.

רחל גוטליב: אני חושבת שאנחנו נגיש הסתייגות מטעם המשרד לבטחון פנים.

דוד טל: אני עומד על כך, אני אגיד לך יותר מכך, אני עכשיו משנה את הכל, את כל ה-120 את ה-300 הייתי מקצר מפני שזה מקומם שיש פה די והותר זמן, זה זמן סביר.

אבשלום וילן: או.

אבשלום וילן: קיי, שנה גמרנו.

אתי בנדלר: במקום שנתיים יבוא שנה?

אתי בנדלר: זו ההחלטה?

אתי בנדלר: גם בסעיף אחד וגם בסעיף שלוש?

דוד טל: איפה שכתוב 210 צריך להפוך ל- 180, אז יש 180 יום בשנה.

אתי בנדלר: אני יכולה להבין מה ההחלטות?

אתי בנדלר: תיקון סעיף שלא מוצע לתקן אותו כאן וזה 2225 א'.

שלום שמחון: המספרים הם כאלו, 120 בסעיף 1, בסעיף הראשון זה 120, 180, ושנה.

אבשלום וילן: סעיף 3 תיקון פקודת התעבורה, בפקודת התעבורה בסעיף 6 האמור ויסומן מאחר ויבוא.

אבשלום וילן: ב' סוחר שרשות הרישוי התירה לו לבצע רישום רשיון של הרכב והבעלות בו יעדכן את הרישומים ברשות הרישוי בתוך 30 יום ממועד ביצוע העסקה.

חווה ראובני: אני לא חושבת שהמקום של זה זה בפקודת התעבורה, אני לא יודעת אם זה לחוץ לאור ההגדרה שהגדרנו רכב חדש.

חווה ראובני: אני מבקשת לבטל את הסעיף הזה.

דוד טל: אין בעיה.

שלום שמחון: או.

שלום שמחון: קיי.

שלום שמחון: אז אם ככה אנחנו מצביעים על החוק על שני סעיפיו הנותרים מועמד לקריאה שנייה ושלישית,

רחל גוטליב: הצעת החוק, ואנחנו עדיין כנראה נצטרך להגיש הסתייגות, רצינו לבקש שמכל מקום למקרה שהצעת החוק תעבור כמו שהוצע על ידכם, לקבוע תקופת ....

רחל גוטליב: מאוחרת על מנת לפחות לאפשר לנו להיאבק.

שלום שמחון: מה זה מאוחרת?

אתי בנדלר: תגידי לי אם זה חצי שנה, שנה.

שלום שמחון: מה מקובל?

אתי בנדלר: שישה חודשים.

רחל גוטליב: תודה רבה.

שלום שמחון: תחילתו של החוק 6 חודשים מיום פרסומו.